|  |  |
| --- | --- |
| **Elem tartalma: Az Oltáriszentség alapítása/ Az utolsó vacsora (kistábor)** | Kategória: színdarab |
| Szerző(k): Katus Rebeka, Tápiómenti Nagyboldogasszony KözösségJelöld be a szerkesztő(k) opciót! (lenyíló lista)  | Esemény: Tábor |
| Kapcsolódó téma: Szentmise | Kapcsolódó előadás: Felemelt szív (áldozat) – Öveket bekapcsolni! |
| Régió: Tápió | Település: Sülysáp | Régió: Tápió |

Kapcsolódó anyagok:

Törzsanyag:

**3. előadás: Az Oltáriszentség alapítása/Az utolsó vacsora**

**János:** Alleluja, alleluja… *(Valaki gitározik, és az alleluját énekli Jánossal. Így vonulnak be együtt. János táncol is. Boldog, majd abbahagyják, és János leül tanítani.)* Allelluja! Szenzációs ez a gitár. Fantasztikus. A zene gyönyörű. Köszönöm, …!

Köszöntelek titeket! Hogy aludtatok?

**Gyerekek:**Nagyon jól./Nem túl jól.

**János:** Mondd kedves kisebbtestvér *(Valakit megkérdez; szerintem legyen meglepetés, hogy kit.).* Neked hogy sikerült a tegnapi feladat? Mesélj róla kicsit! De előtte jó hangosan mindenki mondja a tegnapi jelszavakat. *(Egyszerre mindenki mondja.)* És most jöhetsz te!

# Kisebb testvér: …

**János:** Hát ez nem semmi. Ma azonban nagyon fontos és szép napunk van. A legnagyobb titkot szeretném elmesélni nektek, vagyis annak a történetét, megalapítását.

Meghívlak titeket, egy lakomára, ahol Jézussal és a tanítványaival találkozhattok. Mindenki fogja meg a párnáját. Kövessetek! *(Felállnak és követik. A kápolnában már a tanítványok és Jézus ül az asztalnál. Ez egy megfagyott kép lenne. Úgy kezdődik, mint a Kánai mennyegző.)*

**János:** *(A kápolna ajtaja előtt megállnak.)* Figyelem! Mindenki csendben, figyelmesen megy be. Fontos a csend. Csak utánam! Térdhajtást ne felejtsétek! J Foglaljatok helyet! Emlékeztek még a tábor első kis előadására? Hol voltak először Jézus és a tanítványok?

**Gyerekek:** Lakodalomban.

**János:** Így van. Örültek és vigadtak. Mit tett Jézus?

**Gyerekek:** A vízből bor lett.

**János:** Pontosan. Mint mondtam ez is egy lakoma. Nézzétek. Kik a szereplők?

**Gyerekek:** Az apostolok és Jézus.

**János:** Pontosan. És most figyeljetek nagyon. Lehet, hogy néha megállítom a történetet. Húsvét előtt Jézus utoljára ült velünk egy asztalhoz vacsorázni. Ekkor történt…

Az Oltáriszentség alapítása

**Jézus:** *(Leveti felső ruháját, vászon kendőt köt maga elé, vizet önt egy mosdótálba.)* Drága tanítványaim, kérlek sarutokat oldjátok le magatokról. *(Tanítványok leveszik a sarujukat. Csendesen elkezdi a tanítványok lábát megmosni.)*

**János:** Mindegyikünk lábát megmosta, és mi csöndben tűrtük. Közülünk Simon Péter volt, aki szólt.

**Péter:** *(Tiltakozik.)* Uram, te akarod az én lábamat megmosni.

**Jézus:** Most még nem érted, amit teszek, de később majd megérted.

**Péter:** *(Egyre jobban tiltakozik.)* Az én lábamat ugyan soha nem fogod megmosni.

**Jézus:** Ha nem mosom meg lábadat, nem lehetsz közösségben velem.

**Péter:** Akkor, Uram ne csak a lábamat, hanem a fejemet és a kezemet is mosd meg. Mert teljesen hozzád akarok tartozni, és Veled egy közösségben akarok lenni.

**Jézus:** Aki megfürdött, annak csak a lábát kell megmosni, s akkor egészen tiszta lesz. Ti tiszták vagytok, de nem mindnyájan.

**János:** Jézus már tudta, hogy Júdás el fogja árulni, azért mondta azt, hogy nem mindannyian vagyunk tiszták. A gonosz már megkörnyékezte Júdást, és felbujtotta, hogy árulja el Őt. *(Befejezi a lábmosást, felveszi felsőruháját és visszaül az asztalhoz Jézus.)*Fontos rész a lábmosás, mert azt jelzi, hogy Jézus meg tud tisztítani minket a bűneinktől. Csak ez után tudunk Vele egy asztalhoz ülni. Ez pont olyan, mint a Szentmisén. Amikor az Úr asztaláról eszünk, vagyis megáldozunk, akkor lehetünk legmélyebb közösségben Istennel és egymással. Mindannyian Jézus testéből és véréből eszünk. Test és vér. Szerintetek ha a kettőt egyberakjuk mi lesz belőle?

**Kisebbtestvér:** Testvérek leszünk.

**János:** Így van. Mindannyian együtt.

**Jézus:** Tudjátok, hogy mit tettem? *(A tanítványok értetlenül néznek rá.)* Ti Mesternek és Úrnak hívtok, és jól is teszitek, hiszen az vagyok. Ha tehát én az Úr megmosom a ti lábatokat, nektek is meg kell mosni egymás lábát. Példát adtam, és ti is ezt tegyétek majd*. (Tovább esznek. Jézus elszomorodik.)* Bizony mondom nektek, hogy egyikőtök el fog árulni engem.

**Több tanítvány:** Csak nem én vagyok, Uram*? (Folyamatosan kérdezgetik. Péter a fiatal Jánoshoz fordul.)*

**Péter:** Kérdezd meg, hogy ki lesz az.

**János:** És én, mint a szeretett tanítvány Jézushoz fordultam, és megkérdeztem tőle…

**Fiatal János:** Uram ki az?

**Jézus:** Tizenkettőtök közül, aki velem egyszerre nyúl a tálba.

**János:** Ezután tovább ettünk, addig a pillanatig. *(Ragyog az arca.)* A legnagyobb titkot hagyta ránk Jézus. A kezébe vette a kenyeret…

**Jézus:** Ez az én testem, amelyet értetek adok. Ezt tegyétek az én emlékezetemre*. (Folyamatosan adják körbe a kenyeret. Tovább esznek.)*

**János:** Azután eljött a vacsora vége. Megfogta a kelyhet…

**Jézus:** Igyatok ebből mindnyájan, mert ez az én vérem, az újszövetségé, amely értetek kiontatik, a bűneitek, és az egész világ bűneinek bocsánatára. Ezt cselekedjétek az én emlékezetemre. *(Körbeadják a kelyhet.)*

*Mindezek után Júdás kimegy a kápolnából. A történet megfagy. Zene. János feláll.*

**János:** Tudjátok a Szentmisében ez az átváltoztatás és az áldozás. A legnagyszerűbb dolog a világon. Ebbe az áldozatba mindenki bekapcsolódik. Együtt vagyunk jelen. Olyan ez mint egy időgép. Mindig, mikor az átváltoztatás van, ott vagyunk Máriával, Mária Magdolnával, az apostolokkal, - Velem is - *(Büszkén mutat magára.)* a kereszt alatt Ilyenkor ott van az egész mennyország, a szentek, az angyalok, de a földön bárhol élő bűnbánó bűnösök, az élők és családod elhunyt tagjai is. Mind ott vagyunk a világon bárhol, bármikor Szentmisén résztvevőkkel együtt Jézus körül. Még az afrikai katolikusokkal is együtt vagyunk. Ez egy óriási szeretetháló, amibe tehát mindenki belekapcsolódik *(Te, és te, és te, és én is.Ráadásul az angyalok, a … Viccesen felsorolja még egyszer.)* TE + ÉN = MI Képesek vagyunk együtt akár lelkeket menteni, betegeket gyógyítani vagy, mennyországot megnyitni egy tisztítótűzben szenvedő számára . Mindezt egyetlen Szentmise erejével. Mert ott az Isten cselekszik. Tudjátok… Hogy is van az a dal? Hmmm… Jaj segítsetek már! *(Ahol ketten, vagy hárman…)* Ez a Szentmise legizgalmasabb és legszebb része. Tehát kivel vagytok együtt a Szentmisén?

**Gyerekek:** Jézussal és egymással.

**János:** Ezt már többször is átélhettétek, de a mai nap majd próbáljátok meg ilyen szemmel nézni a Szentmisében ezt a részt. Egymást ma úgy kellene szeretnünk, hogy a vérünket is készek legyünk adni egymásért, mint Jézus adta értünk.

**Régiófelelős 1**: Erre van egy nagyon jó Szentírási rész is. Tudjátok, miután Jézus megalapította az Oltáriszentséget, utána új parancsot adott nekik.

**Régiófelelős 2:** Igen, igen. “Szeressétek egymást! Amint én szerettelek benneteket, úgy szeressétek ti is egymást.”

**János:** Pontosan. Erre tesz képessé a Szent Áldozat, melyben jelenvalóvá válik, hogy Jézus vérével szerzett meg bennünket testvéreinek az ördög karmaiból . Azóta Isten gyermekei lehetünk és saját Apukánknak nevezhetjük az Istent, ezt tesszük minden Mi Atyánkban. Nem azt mondjuk Én Atyám, hanem Mi Atyánk - TE+ÉN=MI. Most pedig nyomás a kiscsoportokba.

Eszközigény: